Document ID: 32005R1896

UREDBA KOMISIJE (ES) št. 1896/2005
z dne 18. novembra 2005
o spremembi Uredbe (ES) št. 887/2005 o odprtju krizne destilacije iz člena 30 Uredbe Sveta (ES) št. 1493/1999 za nekatera vina v Grčiji
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1), in zlasti člena 33(1)(f) Uredbe,
ob upoštevanju naslednjega:
(1)
Uredba Komisije (ES) št. 887/2005 (2) je odprla krizno destilacijo iz člena 30 Uredbe (ES) št. 1493/1999 za nekatera vina, proizvedena v Grčiji.
(2)
Ker se krizna destilacija v Grčiji uporablja prvič, so bile ugotovljene nekatere praktične težave pri vzpostavitvi sistema. Nekateri proizvajalci, ki bi želeli sodelovati, svojega vina morda ne bodo mogli dostaviti v destilacijo v predvidenem roku. Za zagotovitev učinkovitosti ukrepa je zato treba obdobje za dostavo vina v destilarno iz Uredbe (ES) št. 887/2005 podaljšati do 31. januarja 2006.
(3)
Uredbo (ES) št. 887/2005 je zato treba spremeniti.
(4)
Zaradi zagotovitve nepretrganosti ukrepa se mora ta uredba uporabljati od 15. novembra 2005.
(5)
Ukrepi, predvideni s to uredbo, so v skladu z mnenjem Upravljalnega odbora za vino -
SPREJELA NASLEDNJO UREDBO:
Člen 1
V členu 4 Uredbe (ES) št. 887/2005 se odstavek 1 nadomesti z:
„1. Količine vina iz odobrenih pogodb se v destilarne dostavijo najpozneje do 31. januarja 2006. Pridobljeni alkohol mora biti v skladu s členom 6(1) dostavljen v intervencijsko agencijo najpozneje do 15. marca 2006.“
Člen 2
Ta uredba začne veljati na dan objave v Uradnem listu Evropske unije.
Uporablja se od 15. novembra 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. novembra 2005

Labels: 3
18
17
6